Clotilde Armand își poate prelua mandatul. Toate cele 125 de contestații au fost respinse: "Începem treaba!".
Clotilde Armand își poate prelua mandatul. Tribunalul București a decis să îi valideze mandatul de primar al Sectorului 1. Toate cele 125 de contestații au fost respinse.
Tribunalul București a respins apelurile formulate împotriva validării mandatului candidatului USR PLUS, Clotilde Armand, de primar al Sectorului 1 din București. "Respinge apelurile declate de Daniel Tudorache și Tudor Helmut Costea ca nefondate", se arată în sentință.Clotilde Armand spune că fostul primar al Sectorului 1 al Capitalei, Dan Tudorache, "trebuie să ofere niște explicații procurorilor pentru jaful din banii publici din ultimii patru ani"."Acum, fostul primar trebuie să ofere niște explicații procurorilor pentru jaful din banii publici din ultimii patru ani. Să fie foarte clar, fiecare funcționar și angajat al primăriei care a girat tunurile PSD în toți acești ani o să plătească în fața Justiției. Lucrurile nu vor rămâne așa. Avem de reconstruit și de dezvoltat un sector. Fără hoție și fără birocrație. Stimați cetățeni ai Sectorului 1, de astăzi sunt primărița Dvs. Începem treaba", scrie pe Facebook Clotilde Armand.Ea transmite că, după o lună de la alegerile locale câștigate democratic prin votul cetățenilor din Sectorul 1, Tribunalul București a respins toate cele 125 de contestații."Astfel, alegerea mea în fruntea Primăriei Sector 1 a fost validată definitiv", arată Armand.Decizia Tribunalului București este definitivă. Tribunalul București amânase până marți decizia definitivă legată de validarea mandatului candidatului USR PLUS, Clotilde Armand, ca primar al Sectorului 1 din București.Luni, Curtea de Apel București a validat mandatul lui Nicușor Dan ca primar general al Capitalei. Instanța a respins toate cele 52 de apeluri formulate împotriva validării acestuia.